APSTIPRINĀTS

Iepirkumu komisijas

2024. gada 26. jūlija sēdē

**IEPIRKUMA**

saskaņā ar Publisko iepirkumu likuma 9. pantu

**Brīvības pieminekļa Goda telpas atjaunošana**

**NOLIKUMS**

**Iepirkuma identifikācijas** Nr. PA RPA 2024/11

Rīga, 2024

**SATURS**

[1. VISPĀRĪGĀ INFORMĀCIJA 3](#_Toc55402275)

[2. INFORMĀCIJA PAR IEPIRKUMA PRIEKŠMETU 6](#_Toc55402276)

[3. PRETENDENTU ATLASES PRASĪBAS 7](#_Toc55402277)

[4. IESNIEDZAMIE DOKUMENTI 8](#_Toc55402278)

[5. PIEDĀVĀJUMU VĒRTĒŠANA 9](#_Toc55402279)

[6. IEPIRKUMA UZVARĒTĀJA NOTEIKŠANA UN LĪGUMA SLĒGŠANA 11](#_Toc55402280)

[7. PERSONAS DATU APSTRĀDE 12](#_Toc55402281)

[8. NOLIKUMA PIELIKUMU SARAKSTS 13](#_Toc55402282)

# VISPĀRĪGĀ INFORMĀCIJA

## Iepirkuma nosaukums, identifikācijas numurs un metode

,,Brīvības pieminekļa Goda telpas atjaunošana”, identifikācijas Nr. PA RPA 2024/11, (turpmāk – Iepirkums) tiek veikts kā apvienotais projektēšanas un būvdarbu iepirkums saskaņā ar Publisko iepirkumu likuma (turpmāk – PIL) 9. pantu.

## Pasūtītājs

Nosaukums: Rīgas pašvaldības aģentūra “Rīgas pieminekļu aģentūra”

Adrese: Gaujas iela 19A, Rīga, LV-1026

Tālrunis: 67181692, elektroniskais pasts: rpa@riga.lv

Norēķinu rekvizīti:

Rīgas valstspilsētas pašvaldība

Rātslaukums 1, Rīga, LV-1050,

Reģ. Nr. 90011524360,

PVN Reģ. Nr. LV90011524360

Banka: Valsts kase, TRELLV22

Konta Nr. LV23TREL980259704500B

RD iestādes kods: 233

Pircēja profils: <https://www.eis.gov.lv/EKEIS/Supplier/Organizer/1611>

Iepirkumu komisija: Iepirkumu organizē un realizē ar Rīgas pašvaldības aģentūras “Rīgas pieminekļu aģentūra” direktora 2024. gada 24.07. rīkojumu Nr.RPA-24-33-rs apstiprināta iepirkumu komisija.

## Kontaktpersona

1.3.1. Nolikuma un Līguma projekta izskaidrošanai:

|  |  |
| --- | --- |
| ***Vārds, uzvārds:*** | Rolands Beļevičs |
| ***Amats*** | Jurists |
| ***Tālrunis:*** | 29232432 |
| ***E-pasta adrese:*** | rolands.belevics@gmail.com |

1.3.2. Tehniskās specifikācijas izskaidrošanai:

|  |  |
| --- | --- |
| ***Vārds, uzvārds:*** | Una Jansone  |
| ***Amats*** | Brīvības pieminekļa un Rīgas Brāļu kapu nodaļas vadītāja |
| ***Tālrunis:*** | 67181696 |
| ***E-pasta adrese:*** | una.jansone@riga.lv |

Kontaktpersonas sniedz tikai organizatoriska rakstura informāciju par Iepirkumu.

## Pretendents

### Var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu Iepirkumā.

### Piedāvājumu drīkst iesniegt personu grupa (turpmāk – Pretendents). Šādā gadījumā Pretendenta piedāvājumam jāpievieno visu grupas dalībnieku parakstīta vienošanās, kurā nosaukts galvenais dalībnieks, kurš pilnvarots parakstīt piedāvājumu un citus dokumentus, saņemt un izdot rīkojumus grupas dalībnieku vārdā un kārtot visus maksājumus. Vienošanās dokumentā jānorāda katra grupas dalībnieka darba daļa (procentos). Vienošanās dokumentā jāparedz visu grupas dalībnieku pilna un solidāra atbildība par grupas uzņemtajām saistībām sakarā ar šī iepirkuma rezultātā noslēgtā līguma izpildi.

### Visiem Iepirkuma pretendentiem piemēro vienādus noteikumus.

## Apakšuzņēmēji, personāls un to nomaiņa

### Pretendents Iepirkuma līguma (turpmāk – Līgums) izpildē ir tiesīgs piesaistīt apakšuzņēmējus.

### Apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus Līguma izpildei;

### Pretendents piedāvājumā norāda visus tos apakšuzņēmējus, kuru sniedzamo pakalpojumu vērtība ir 10 tūkst. EUR (bez PVN) vai lielāka, un katram šādam apakšuzņēmējam izpildei nododamo Līguma daļu.

### Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste tiek veikta saskaņā ar PIL 62. pantu.

### Pēc Līguma slēgšanas tiesību piešķiršanas un ne vēlāk kā uzsākot Līguma izpildi, pretendents iesniedz pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus, kuru sniedzamo pakalpojumu vērtība ir 10 tūkst. EUR (bez PVN) vai lielāka. Piegādātājam Līguma izpildes laikā jāpaziņo Pasūtītājam par jebkurām minētās informācijas izmaiņām, kā arī jāpapildina sarakstu ar informāciju par apakšuzņēmēju, kas tiek vēlāk iesaistīts pakalpojuma sniegšanā.

## Iepirkuma nolikuma saņemšana

### Iepirkuma nolikumu ieinteresētie piegādātāji var saņemt tos lejuplādējot elektroniskajā formātā pircēja profilā <https://www.eis.gov.lv/EKEIS/Supplier/Organizer/1611>

### Lejuplādējot Iepirkuma nolikumu, ieinteresētais piegādātājs apņemas sekot līdzi Iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas minētajā pircēja profila adresē pie Iepirkuma nolikuma.

### Ieinteresētais piegādātājs Elektroniskās iepirkumu sistēmas (turpmāk –EIS) e-konkursu apakšsistēmā šī Iepirkuma sadaļā var reģistrēties kā Iepirkuma nolikuma saņēmējs, ja tas ir reģistrēts EIS kā piegādātājs.[[1]](#footnote-1)

## Papildu informācijas sniegšana

### Komisija un ieinteresētie piegādātāji ar informāciju apmainās rakstiski. Mutvārdos sniegtā informācija Iepirkuma ietvaros nav saistoša.

### Ieinteresētais piegādātājs jautājumus par Iepirkuma nolikumu uzdod Komisijai EIS e-konkursu apakšsistēmā.

### Par jautājuma saņemšanas dienu tiek uzskatīts saņemšanas datums darba laikā – no pirmdienas līdz ceturtdienai no plkst. 9.00 līdz 17.00 un piektdienā no plkst. 9.00 līdz 15.00.

### Ja ieinteresētais piegādātājs ir laikus pieprasījis papildu informāciju vai uzdevis jautājumu par Iepirkuma nolikumu, Komisija atbildi sniedz 3 (trīs) darbdienu laikā no pieprasījuma vai jautājuma saņemšanas dienas, bet ne vēlāk kā 4 (četras) dienas pirms piedāvājumu iesniegšanas termiņa beigām.

### Komisija atbildi ieinteresētajam piegādātājam ievieto EIS e-konkursu apakšsistēmā.

### Ieinteresēto piegādātāju pienākums ir pastāvīgi sekot pircēja profilā publicētajai informācijai par Iepirkumu.

### Pretendentu rakstiski iesniegtie jautājumi un Komisijas atbildes uz tiem, kļūst saistoši visiem ieinteresētajiem piegādātājiem ar to paziņošanas brīdi pircēja profilā.

### Komisija nav atbildīga par to, ja kāds ieinteresētais piegādātājs nav iepazinies ar informāciju par Iepirkumu, kurai ir nodrošināta brīva un tieša elektroniska pieeja pircēja profilā.

## Piedāvājuma saturs un noformēšanas prasības

### Piedāvājumi jāiesniedz EIS e-konkursu apakšsistēmā, EIS un Iepirkumu uzraudzības biroja Publikāciju vadības sistēmā norādītajā termiņā.

### Ārpus EIS e-konkursu apakšsistēmas iesniegtie piedāvājumi netiks vērtēti.

### Piedāvājums jāiesniedz elektroniski EIS e-konkursu apakšsistēmā, ievērojot šādas izvēles iespējas:

#### izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Iepirkuma sadaļā ievietotās formas;

#### elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas;

#### elektroniski sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

### Sagatavojot piedāvājumu, pretendents ievēro, ka:

#### Pieteikums un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.

#### Iesniedzot piedāvājumu, pretendents paraksta Pieteikumu (2. pielikums), izmantojot kādu no nolikuma 1.8.3.punktā minētajām iespējām.

#### Citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.

#### Piedāvājums jāsagatavo latviešu valodā. Ja kāds dokuments piedāvājumā un/vai citi piedāvājumā iekļautie informācijas materiāli ir svešvalodā, tam jāpievieno pretendenta vadītāja vai pilnvarotas personas (pievienojama pilnvara) apliecināts tulkojums latviešu valodā.

#### Ja pretendents iesniedzis kāda dokumenta kopiju, to apliecina atbilstoši Ministru kabineta 2018. gada 4. septembra noteikumos Nr. 558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Komisija, ja tai rodas šaubas par iesniegtā dokumenta kopijas autentiskumu, PIL 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju. Pretendents ir tiesīgs visu iesniegto dokumentu atvasinājumu un/vai tulkojumu pareizību apliecināt, iesniedzot vienu apliecinājumu.

#### Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

#### Iesniedzot piedāvājumu, pretendents pilnībā atzīst visus Iepirkuma noteikumus (t.sk. tā pielikumos un veidlapās, kuras ir ievietotas EIS e-konkursu apakšsistēmā) ietvertos nosacījumus.

#### Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

#### Ja pretendents piedāvājuma datu aizsardzībai izmantojis piedāvājuma šifrēšanu (saskaņā ar Iepirkuma nolikuma -. apakšpunktu), Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai, nosūtot to uz e-pasta adresi: raimonds.baumanis@riga.lv.

### Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.

## Piedāvājuma iesniegšanas kārtība

### Iesniegto piedāvājumu atvēršanas procesam var sekot līdzi arī tiešsaistes režīmā EIS e-konkursu apakšsistēmā.

### Piedāvājumu atvēršana notiek izmantojot Valsts reģionālās attīstības aģentūras mājaslapā pieejamos rīkus piedāvājumu elektroniskai saņemšanai.

### Pēc visu piedāvājumu atvēršanas piedāvājumu atvēršanas sanāksme tiek slēgta.

### Pretendentu atlasi, piedāvājumu atbilstības pārbaudi un piedāvājumu vērtēšanu Komisija veic slēgtās sēdēs. Piedāvājumu vērtēšanas laikā Pasūtītājs protokolus neizsniedz.

# INFORMĀCIJA PAR IEPIRKUMA PRIEKŠMETU

## Iepirkuma priekšmeta apraksts

### Iepirkuma priekšmets ir Brīvības pieminekļa Goda telpas atjaunošana (apvienotais projektēšanas un būvdarbu iepirkums).

### Galvenais CPV kods: 45453000-7 Kapitālais remonts un kosmētiskais remonts (būvdarbi).

### Papildus CPV kodi: 79932000-6 Interjera projektēšanas pakalpojumi;

### 71323100-9 Elektroapgādes sistēmu projektēšanas pakalpojumi.

### Pretendents var iesniegt 1 (vienu) piedāvājuma variantu.

### Pretendentam piedāvājumu jāiesniedz par pilnu Iepirkuma priekšmeta apjomu.

## Līguma izpildes noteikumi

### Līguma izpildes termiņš: 4 (četri) mēneši, neieskaitot saskaņošanu ar Pasūtītāju un Nacionālā Kultūras mantojuma pārvaldi (turpmāk – NKMP), t.sk. esošās situācijas novērtējums un skices izstrāde (saskaņošanai) – orientējoši 3-4 nedēļas; tehniskā projekta dokumentācijas izstrāde, balstoties uz skices risinājumu un ņemot vērā Pasūtītāja un NKMP norādījumus – 4-5 nedēļas, projekta realizācija – 2 mēneši. Galīgais līguma termiņš-2024.gada 20. decembris.

### Līguma izpildes kārtība, līgumslēdzējpušu atbildības nosacījumi, samaksas kārtība noteikta Līguma projektā (9. pielikums), kas ir Iepirkuma nolikuma neatņemama sastāvdaļa.

### Prasības Pretendentam pēc iepirkuma līguma noslēgšanas:

Papildus Nolikuma 3.4.2., 3.4.3. punktā noteiktajam, veicot līguma izpildi, jāpiesaista Tehniskajā specifikācijā paredzēto darbu izpildes nodrošināšanai atbilstoši sertificēti speciālisti darbības sfērās: Elektroietaišu projektēšana; Elektroietaišu izbūves darbu vadīšana un būvuzraudzība; Siltumapgādes, ventilācijas un gaisa kondicionēšanas sistēmu projektēšana; Siltumapgādes, ventilācijas un gaisa kondicionēšanas sistēmu būvdarbu vadīšana un būvuzraudzība.

## Līguma izpildes vieta

Brīvības piemineklis (Brīvības laukums, Rīga).

## Objekta apskate ir obligāta. Objekta apskate dabā notiks 1. augustā plkst. 10:00, sazinoties ar nolikuma 1.3.2. punktā norādīto Pasūtītāja kontaktpersonu Unu Jansoni. Ierodoties uz Objekta apskati, Pretendenta pārstāvim jāņem līdzi divos eksemplāros izdrukāts Objekta apskates protokols (veidne – 8.pielikums).

# PRETENDENTU ATLASES PRASĪBAS

## Pretendentu izslēgšanas noteikumi

### Komisija pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti PIL 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz PIL 42. panta trešajā daļā minētajām personām.

### uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, uz personālsabiedrības biedru, ja pretendents ir personālsabiedrība, kā arī uz personu grupas dalībnieku, ja pretendents ir personu grupa, ir attiecināmi Nolikuma 3.1.1. punkta nosacījumi.

## Atbilstība profesionālās darbības veikšanai

### Pretendents (vai personu grupas dalībnieks, ja Pretendents ir personu grupa) likumā noteiktajā kārtībā ir reģistrēts kā juridiska persona (komersants, sabiedrība, biedrība, nodibinājums) vai saimnieciskās darbības veicējs (pašnodarbināta persona), atbilstoši attiecīgās valsts likumdošanas prasībām.

### Uz Iepirkuma līguma noslēgšanas brīdi Pretendentam (vai pretendenta norādītajai personai, uz kuras iespējām pretendents balstās, un kura veiks būvdarbus) jābūt spēkā esošai reģistrācijai Ekonomikas ministrijas Būvkomersantu reģistrā vai analoģiskā ārvalsts reģistrā, ja attiecīgās valsts normatīvais regulējums šādu prasību paredz.

## Minimālās prasības attiecībā uz pretendenta saimniecisko un finansiālo stāvokli

### Nav pieļaujama pretendenta atbilstība Nolikuma 3.1.punkta apakšpunktos noteiktajām pazīmēm.

## Minimālās prasības attiecībā uz pretendenta tehniskajām un profesionālajām spējām iepirkumā:

### Pretendentam ne vairāk kā četros iepriekšējos kalendārajos gados (2020., 2021., 2022., 2023.) un līdz piedāvājuma atvēršanas dienai ir jābūt pieredzei iepirkuma priekšmetam līdzvērtīgu darbu veikšanā (iekštelpu remonts, restaurācija vai pārbūve) vismaz divos objektos – valsts aizsargājamos kultūras pieminekļos, no kuriem vismaz vienam piešķirts valsts nozīmes aizsargājamā kultūras pieminekļa statuss;

### Būvuzņēmējs ir piesaistījis sertificētu būvdarbu vadītāju.

### Būvuzņēmējs ir piesaistījis sertificētu arhitektu vai Būvkomersantu reģistrā reģistrētu projektēšanas uzņēmumu.

##

# IESNIEDZAMIE DOKUMENTI

## Sagatavojot piedāvājumu, jāizmanto Nolikumam pievienotā Pieteikuma forma (2.pielikums).

## Pretendenta pieteikumam (saskaņā ar 2.pielikumu) jāpievieno šādi dokumenti:

### Ja Piedāvājumu iesniedz personu grupa (turpmāk – Pretendents), Pretendenta piedāvājumam jāpievieno visu grupas dalībnieku parakstīta vienošanās, kurā nosaukts galvenais dalībnieks, kurš pilnvarots parakstīt piedāvājumu un citus dokumentus, saņemt un izdot rīkojumus grupas dalībnieku vārdā un kārtot visus maksājumus. Vienošanās dokumentā jānorāda katra grupas dalībnieka darba daļa (procentos). Vienošanās dokumentā jāparedz visu grupas dalībnieku pilna un solidāra atbildība par grupas uzņemtajām saistībām sakarā ar šī iepirkuma rezultātā noslēgtā līguma izpildi;

### Ja Pretendents iesaista apakšuzņēmējus, jāiesniedz Informācija par apakšuzņēmējiem (3. pielikums) un Apakšuzņēmēja (≥10 000.00 EUR)/personas, uz kuras iespējām balstās, apliecinājums (6.pielikums);

### Ārvalstu pretendenti iesniedz Komercreģistra vai līdzvērtīgas komercdarbību vai saimniecisko darbību reģistrējošas iestādes ārvalstīs izdoto reģistrācijas apliecības kopiju;

### Informācija par pretendenta sniegtajiem pakalpojumiem (4. pielikums)

### Nolikuma 3.4.2., 3.4.3. punktā noteikto speciālistu Pieejamības apliecinājumi (5. pielikums);

### Piesaistītā arhitekta pieredzes apraksts darbā ar valsts aizsargājamiem kultūras pieminekļiem – interjera, restaurācijas vai pārbūves projektēšana 01.01.2020.- līdz piedāvājuma iesniegšanai, kas tiks izmantots piedāvājuma vērtēšanā saskaņā ar Nolikuma 5.6.2. punktu – iesniegt, izmantojot 4. pielikumā ietverto veidni (pieļaujams modificēt pēc nepieciešamības);

### Aizpildīts un parakstīts Objekta apskates protokols (veidne – 8.pielikums);

### **Tehniskais piedāvājums**, kurš tiks novērtēts atbilstoši Nolikuma 5.6.3. punktā paredzētajiem kritērijiem – detalizēts apraksts par to, kā Pretendents iecerējis izpildīt Tehniskās specifikācijas prasības. Pēc Pretendenta izvēles pieļaujams pievienot skices vai vizualizācijas;

### Tehniskā piedāvājuma pielikums – projektēšanas un būvniecības darbu plānotais **laika grafiks;**

### **Finanšu piedāvājums**, ievērojot sekojošo:

#### sagatavots atbilstoši Tehniskajai specifikācijai un Tehniskajam piedāvājumam – Pretendenta sagatavotajam aprakstam par to, kā iecerēts izpildīt Tehniskās specifikācijas prasības, lai maksimāli izpildītu Nolikuma 5.6.3. punktā paredzētos kritērijus, un saskaņā ar Ministru kabineta 2017. gada 3. maija noteikumiem Nr. 239 "Noteikumi par Latvijas būvnormatīvu LBN 501-17 "Būvizmaksu noteikšanas kārtība"";

#### tāmēs iekļauj arī projektēšanas izmaksu pozīcijas;

#### Nosakot vienības cenas Darbiem, tajās ietver izmaksas, bez kurām nebūtu iespējama Iepirkumā paredzēto darbu tehnoloģiski pareiza, Nolikumam un spēkā esošiem normatīviem aktiem atbilstoša izpilde pilnā apjomā, noteiktajā termiņā, ievērojot līguma projekta nosacījumus;

#### Līguma izpildes laikā pretendenta piedāvātās vienību cenas paliek nemainīgas un nav nekādā ziņā pakļautas izmaiņām, izņemot līguma projektā (Nolikuma 9.pielikums) tieši noteiktos gadījumos;

#### Finanšu piedāvājumā vienības cenu norāda EUR ar diviem cipariem aiz komata. Lai kopsumma sakristu ar starpsummām, formulās ieteicams ietvert noapaļošanas funkciju.

## Ja Pretendents nav iesniedzis Nolikumā paredzētos dokumentus, tā piedāvājums tiek noraidīts kā neatbilstošs un netiek vērtēts.

# PIEDĀVĀJUMU VĒRTĒŠANA

## Piedāvājuma izvēles kritērijs

Iepirkuma nolikumam atbilstošs saimnieciski visizdevīgākais piedāvājums, ko nosaka, novērtējot cenu (30%) un ar iepirkuma līguma priekšmetu saistītus kvalitātes kritērijus (70%). Kopējo punktu skaitu nosaka, summējot Nolikuma 5.5.4., 5.6.2., 5.6.3. punktos paredzēto kitēriju novērtējumu. Maksimālais novērtējums 100 punkti.

## Piedāvājumu vērtēšanas pamatnoteikumi

### Iepirkuma komisija pārbauda vai piedāvājumos nav aritmētiskas kļūdas. Ja Iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas. Vērtējot piedāvājumu, Iepirkuma komisija ņem vērā labojumus.

### Iepirkuma komisija izvēlas piedāvājumu saskaņā ar noteikto piedāvājuma izvēles kritēriju un pārbauda piedāvājuma atbilstību Iepirkuma noteikumos noteiktajām prasībām.

### Iepirkuma komisija piedāvājumus vērtē šādā secībā:

#### Kvalifikācijas pārbaude;

#### Tehniskā piedāvājuma pārbaude;

#### Finanšu piedāvājuma vērtēšana;

#### Tehniskā piedāvājuma vērtēšana;

#### PIL 9. panta astotajā daļā un Starptautisko un Latvijas Republikas nacionālo sankciju likuma 11.1 pantā minēto izslēgšanas noteikumu pārbaude attiecībā uz iespējamo Iepirkuma uzvarētāju.

### Pretendentu un tā piedāvājumu vērtē, ja tas nav noraidīts iepriekšējā vērtēšanas posmā.

## Kvalifikācijas pārbaude

### Iepirkuma komisija vērtē pretendenta atbilstību Iepirkuma Nolikuma 3.punktā noteiktajām pretendentu atlases prasībām.

### Ja pretendents neatbilst kādai no Iepirkuma Nolikuma pretendentu atlases prasībām, pretendentu noraida un tā piedāvājumu tālāk nevērtē.

## Tehniskā piedāvājuma pārbaude

### Iepirkuma komisija pārbauda vai pretendenta piedāvājums atbilst Tehniskajai specifikācijai un Iepirkuma Nolikuma prasībām.

### Ja Tehniskais piedāvājums neatbilst Tehniskajai specifikācijai un/vai Nolikuma prasībām, Iepirkuma komisija noraida pretendentu.

## Finanšu piedāvājuma vērtēšana

### Ja Iepirkuma komisijai rodas šaubas par piedāvājuma nepamatotu zemu cenu, tā rīkojas saskaņā ar PIL 53. panta noteikumiem. Ja Iepirkuma komisija pēc Pretendenta skaidrojumu saņemšanas joprojām konstatē, ka ir iesniegts nepamatoti lēts piedāvājums, tas tiek noraidīts.

### Iepirkuma komisija pārbauda, vai piedāvājums atbilst Nolikuma 4.2.10.apakšpunkta prasībām.

### Ja finanšu piedāvājums neatbilst Nolikuma 4.2.10.apakšpunktā noteiktajām prasībām, Iepirkuma komisija noraida pretendentu.

### Nenoraidīto pretendentu finanšu piedāvājumi tiek novērtēti, piešķirot punktus. Maksimālais novērtējums ir 30 punkti, kurus piešķir piedāvājumam ar viszemāko cenu. Pārējo piedāvājumu punktu skaitu aprēķina, vislētākā piedāvājuma cenu dalot ar vērtējamo cenu, reizinot ar 30, un iegūto rezultātu noapaļojot līdz divām zīmēm aiz komata.

## Tehniskā piedāvājuma vērtēšana

### 5.6.1. Tehniskos piedāvājumus novērtē atbilstoši šajā punktā noteiktajiem kvalitātes kritērijiem. Maksimālais tehniskā piedāvājuma kopējais novērtējums ir 70 punkti.

### 5.6.2. Piesaistītā arhitekta norādītā pieredze darbā ar valsts aizsargājamiem kultūras pieminekļiem (interjera, restaurācijas vai pārbūves projektēšana no 01.01.2020. līdz piedāvājuma iesniegšanai) – par katru objektu, kas atbilst minētajām prasībām, tiek piešķirti 5 punkti, maksimālais novērtējums 20 punkti.

### 5.6.3. Ar līguma priekšmeta izpildi saistīti kvalitātes kritēriji – Iepirkumu komisija novērtēs 4.2.8. punktā paredzētajā dokumentā – *Tehniskais piedāvājums*ietverto informāciju– detalizēts apraksts par to, kā Pretendents iecerējis izpildīt Tehniskās specifikācijas prasības (pēc Pretendenta izvēles pieļaujams pievienot skices vai vizualizācijas). Maksimālais novērtējums 50 punkti. Katru no apakšpunktos minētajiem kritērijiem individuāli novērtēs katrs Iepirkumu komisijas loceklis; tiks aprēķināts un ņemts vērā vidējais vērtējums, noapaļojot līdz 2 cipariem aiz komata. Visu kritēriju novērtējums tiks summēts. Novērtējuma procesā pieļaujams uzklausīt ekspertu viedokli, kuru specialitāte ir saistīta ar iepirkuma priekšmetu. Piedāvājumi tiks novērtēti pēc šādiem kritērijiem:

### 5.6.3.1. pretendenta piedāvāto materiālu un risinājumu tehniskās priekšrocības-

kā vienkāršāk, ātrāk izbūvēt; ilgāks kalpošanas laiks, vienkāršāka, lētāka uzturēšana, remonts, kopšana; zaļā iepirkuma standartiem atbilstoša demontāža un utilizācija (0-10 punkti);

### 5.6.3.2. interjera stilistiskie un estētiskie risinājumi-

sasaucas ar Brīvības pieminekļa un tā izveides laika stilistiskajiem un estētiskajiem risinājumiem, bet "nolasāms" izveides laiks (21.gs.) un projekta autora rokraksts (0-10 punkti);

### 5.6.3.3. funkcionālās īpašības-

dažādu tehnoloģisko, praktisko, vizuālo u.c. funkciju piedāvājums Goda telpas izmantošanai (0-10 punkti);

### 5.6.3.4. universālais dizains-

iespējami plašāka un daudzpusīgāka atbilstība universālā dizaina prasībām (0-10 punkti);

### 5.6.3.5. inovācijas-

inovatīvu materiālu, tehnisko risinājumu un tehnoloģiju pielietojums (0-10 punkti).

## PIL 9.panta astotajā daļā un Starptautisko un Latvijas Republikas nacionālo sankciju likuma 11.1 pantā minēto izslēgšanas noteikumu pārbaude attiecībā uz iespējamo Iepirkuma uzvarētāju.

### Iepirkuma komisija pārbauda, vai uz iespējamo Iepirkuma uzvarētāju ir attiecināmi PIL 9. panta astotajā daļā minētie nosacījumi piedāvājuma iesniegšanas termiņa pēdējā dienā un dienā, kad pieņemts lēmums par iespējamu Līguma slēgšanas tiesību piešķiršanu.

### Iepirkuma komisija pārbauda, vai uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu un Iepirkuma Nolikumā noteiktajām prasībām, kā arī uz katru personālsabiedrības biedru, ja pretendents ir personālsabiedrība, ir attiecināmi PIL 9. panta astotajā daļā minētie nosacījumi.

### Ja iepirkuma komisija konstatē, ka uz iespējamo Iepirkuma uzvarētāju, pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu un Iepirkuma Nolikumā noteiktajām prasībām, kā arī uz katru personālsabiedrības biedru, ja pretendents ir personālsabiedrība, ir attiecināmi PIL 9.panta astotās daļā minētie apstākļi piedāvājumu iesniegšanas termiņa pēdējā dienā un dienā, kad pieņemts lēmums par iespējamu Iepirkuma līguma slēgšanas tiesību piešķiršanu, tā rīkojas atbilstoši PIL 9. panta devītajai daļai.

### Informāciju par to, vai uz iespējamo Iepirkuma uzvarētāju attiecas Starptautisko un Latvijas Republikas nacionālo sankciju likuma 11.1 panta noteikumi, iepirkuma komisija pārbauda datubāzēs: <http://sankcijas.kd.gov.lv>, <https://sanctionsmap.eu/#/main>, <https://sanctionssearch.ofac.treas.gov/> un citās, izmantojot SIA Lursoft IT piedāvāto sankciju pārbaudes rīku. Ja uz iespējamo Iepirkuma uzvarētāju attiecas Starptautisko un Latvijas Republikas nacionālo sankciju likuma 11.1 panta noteikumi, pretendentu izslēdz no dalības Iepirkumā.

# IEPIRKUMA UZVARĒTĀJA NOTEIKŠANA UN LĪGUMA SLĒGŠANA

## Lēmuma, ar kuru tiek noteikts uzvarētājs Iepirkumā, pieņemšana un paziņošana

### Par uzvarētāju Iepirkumā tiks atzīts pretendents, kurš būs iesniedzis Iepirkuma Nolikuma prasībām atbilstošu saimnieciski visizdevīgāko piedāvājumu, kas noteiks, Iepirkumu komisijai novērtējot cenu un ar iepirkuma līguma priekšmetu saistītus, Nolikumā noteiktos kvalitātes kritērijus.

### Iepirkuma komisija ir tiesīga pārtraukt Iepirkumu, ja tam ir objektīvs pamatojums.

### Visi pretendenti tiek rakstveidā informēti par Iepirkuma rezultātiem 3 (trīs) darbdienu laikā no lēmuma, ar kuru tiek noteikts uzvarētājs Iepirkumā, pieņemšanas dienas.

## Līguma slēgšana

### Pretendentam, kurš tiek atzīts par uzvarētāju Iepirkumā, tiek piešķirtas Līguma slēgšanas tiesības, Līgums jāparaksta 5 (piecu) darbdienu laikā no Pasūtītāja nosūtītā (arī uz elektroniskā pasta adresi) uzaicinājuma parakstīt Līgumu izsūtīšanas dienas. Ja norādītajā termiņā pretendents neparaksta Līgumu, tas tiek uzskatīts par atteikumu slēgt Līgumu.

### Ja uzvarētājs Iepirkumā atsakās slēgt Līgumu ar Pasūtītāju, Pasūtītājs var pieņemt lēmumu slēgt Līgumu ar nākamo pretendentu, kura kvalifikācija ir atbilstoša Iepirkuma Nolikumam, kura piedāvājums atbilst Iepirkuma Nolikuma prasībām un ir nākamais piedāvājums ar viszemāko cenu.

### Atbilstoši PIL 9. panta astoņpadsmitajai daļai Iepirkuma rezultātā noslēgtā līguma, t.sk. tā grozījumu (ja tādi būs), teksts tiks publicēts pircēja profilā. *Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā.* Par komercnoslēpumu nevar tikt atzīta informācija, kas saskaņā ar normatīvajiem aktiem ir publiskojama.

# PERSONAS DATU APSTRĀDE

## Pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), Pasūtītājs izmantos komunikācijas nodrošināšanai ar Pretendentu pārstāvjiem, iesniegto piedāvājumu atbilstības vērtēšanai, kā arī citu normatīvajos aktos noteikto pienākumu, kas attiecas uz Publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.

## Pārzinis darbinieka personas datu apstrādei ir Rīgas valstspilsētas pašvaldība; adrese: Rātslaukums 1, Rīga, LV-1539.

## Personas datu aizsardzības speciālists ir Rīgas domes Datu aizsardzības un informācijas tehnoloģiju drošības centrs; adrese: Dzirciema iela 28, Rīga, LV-1007, tālruņa numurs 67012051, elektroniskā pasta adrese: dac@riga.lv.

## Pretendentu pārstāvjiem ir tiesības piekļūt saviem personas datiem, labot tos, ja tie ir neprecīzi, ierobežot savu personas datu apstrādi, dzēst savus personas datus. Ja Pretendenta pārstāvis uzskata, ka Pasūtītājs apstrādā pretlikumīgi personas datus, tam ir tiesības vērsties ar sūdzību Datu valsts inspekcijā.

## Papildus minētajam Pasūtītājs iepirkumā iesniegtos personas datus var apstrādāt, iepirkuma dokumentu glabāt un personas datus nodot Rīgas valstspilsētas pašvaldības atbildīgajām iestādēm un/vai Iepirkumu uzraudzības birojam un/vai Administratīvajai rajona tiesai un/vai citām kompetentajām valsts iestādēm atbilstoši Publisko iepirkuma likumā, Eiropas Parlamenta un Padomes 2016.gada 27.aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti” un citos normatīvajos aktos noteiktajām prasībām.

# NOLIKUMA PIELIKUMU SARAKSTS

## Tehniskā specifikācija – 1. pielikums;

## Pieteikums – 2. pielikums;

## Informācija par apakšuzņēmējiem – 3. pielikums;

## Informācija par pretendenta/piesaistītā arhitekta sniegtajiem pakalpojumiem – 4. pielikums;

## Pieejamības apliecinājums – 5. pielikums;

## Apakšuzņēmēja (≥10 000.00 EUR)/personas, uz kuras iespējām balstās, apliecinājums - 6.pielikums;

## Garantijas laika bankas vai apdrošināšanas sabiedrības beznosacījuma garantija (paraugs) - 7. pielikums;

## Objekta apskates protokols – 8. pielikums;

## Līguma projekts – 9. pielikums.

Komisijas priekšsēdētāja Daina Pērkone

1. Informāciju par to, kā ieinteresētais Piegādātājs var reģistrēties par Iepirkuma noteikumu saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)